NÁVRH
UZNESENIE VLÁDY SLOVENSKEJ REPUBLIKY
č. 
z 
k návrhu rozpočtu verejnej správy na roky 2007 až 2009

Číslo materiálu:		
Predkladateľ:	minister financií	
Vláda
A.	schvaľuje  

              A.1.  návrh rozpočtu verejnej správy na roky 2007 až 2009 v súlade s § 4 ods. 3 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov,

   A.2.  návrh zákona o štátnom rozpočte na  rok 2007, 

   A.3.  návrh štátneho rozpočtu a návrh rozpočtov kapitol štátneho rozpočtu na rok 2007,

   A.4.  limity počtu zamestnancov, miezd, platov, služobných príjmov a ostatných osobných vyrovnaní 
           v kapitolách štátneho rozpočtu na rok 2007 uvedené v prílohe č. 1 tohto uznesenia,
           
   A.5.  systemizáciu colníkov v štátnej službe na rok 2007 uvedenú v prílohe č. 2 tohto uznesenia,

   A.6.  systemizáciu príslušníkov Hasičského a záchranného zboru v štátnej službe na rok 2007 uvedenú v prílohe č. 3 tohto uznesenia,

   A.7.  systemizáciu policajtov v štátnej službe na rok 2007 uvedenú v prílohe č. 4 tohto uznesenia,

   A.8.  návrh programov vlády podľa kapitol štátneho rozpočtu na rok 2007 uvedených v prílohe č. 5 tohto uznesenia;
	
B.     súhlasí

             B.1.   s použitím majetku Fondu národného majetku SR v roku 2007 v súlade s § 28 ods. 3 písm. b) bod 9 zákona č. 92/1991 Zb. o podmienkach prevodu majetku štátu na iné osoby v znení neskorších predpisov vo výške 36,1 mld. Sk na posilnenie štátnych finančných aktív, 

             B.2.  s použitím štátnych finančných aktív v sume 13,9 mld. Sk do príjmov štátneho rozpočtu na rok   2007,

B.3.   s použitím štátnych finančných aktív do sumy 10,3 mld. Sk na dôchodkovú reformu, 
     
B.4.  s použitím štátnych finančných aktív v sume 8,6 mld. Sk na úhradu úverov so štátnou zárukou za ŽSR, a.s.,

B.5.   s použitím štátnych finančných aktív v sume 757,0 mil. Sk na majetkové účasti,

B.6. s použitím štátnych finančných aktív v sume 3,4 mld. Sk na vysporiadanie pohľadávky SE, a.s. z titulu ukončenia činnosti združenia Dunaj; 

C.      ukladá

          ministrovi financií

C.1. použiť zdroje získané v zmysle § 5 zákona č. 386/2002 Z. z. o štátnom dlhu a štátnych zárukách a zdroje štátnych finančných aktív získané zo splátok istín vládnych pohľadávok zo zahraničia na krytie splátok istín štátneho dlhu z predchádzajúcich rokov splatných v roku 2007 do výšky ustanovenej zákonom o štátnom rozpočte na rok 2007,

C.2. oznámiť ministerstvám, ostatným ústredným orgánom štátnej správy SR a správcom ďalších kapitol  štátneho rozpočtu záväzné ukazovatele podľa časti A. tohto uznesenia, prípadne ďalšie záväzné ukazovatele v rámci schválených ukazovateľov,

                      do 15 kalendárnych dní po nadobudnutí účinnosti zákona o štátnom rozpočte

C.3.  oznámiť obciam záväzné limity bežných dotácií na sociálne zabezpečenie, 
                       
        do 15 kalendárnych dní po nadobudnutí účinnosti zákona o štátnom rozpočte
         
          ministrovi dopravy, pôšt a telekomunikácií
          podpredsedovi vlády a ministrovi školstva
          ministrovi výstavby a regionálneho rozvoja 
          podpredsedovi vlády a ministrovi vnútra
          ministrovi životného prostredia

C.4. oznámiť obciam a vyšším územným celkom, ktoré zabezpečujú prenesený výkon štátnej správy sumu výdavkov na úhradu nákladov preneseného výkonu štátnej správy,

                      do 30 kalendárnych dní po nadobudnutí účinnosti zákona o štátnom rozpočte 

         ministrom
         predsedom ostatných ústredných orgánov štátnej správy SR
         správcom ďalších kapitol štátneho rozpočtu
 
C.5. predložiť do príslušného výboru Národnej rady Slovenskej republiky návrh rozpočtu kapitoly štátneho rozpočtu na roky 2007 až 2009 a návrh rozpočtu štátneho fondu, ktorého je správcom, na roky 2007 až 2009 v súlade s vládnym návrhom rozpočtu verejnej správy na roky 2007 až 2009,
                   
                do 15. októbra  2006

C.6. predložiť ministerstvu financií v elektronickej forme prostredníctvom Rozpočtového informačného systému rozpis vládou schváleného rozpočtu kapitoly na vlastné rozpočtové hospodárenie a pre rozpočtové organizácie, príspevkové organizácie a štátny fond vo svojej pôsobnosti podľa funkčnej a ekonomickej klasifikácie rozpočtovej klasifikácie platnej pre rok 2007 a podľa programov vlády,

                do 25. novembra 2006

C.7. 	predložiť ministerstvu financií v elektronickej forme prostredníctvom Rozpočtového informačného systému podrobný rozpis rozpočtových prostriedkov kapitoly na základe výdavkov schválených Národnou radou Slovenskej republiky podľa funkčnej a ekonomickej klasifikácie rozpočtovej klasifikácie platnej pre rok 2007 a podľa programov vlády,

                      do 24. januára 2007

C.8. 	zabezpečiť začínanie obstarávania stavieb financovaných z kapitálových výdavkov štátneho rozpočtu a aktualizáciu údajov Registra investícií Ministerstva financií SR podľa postupu uvedeného v prílohe č. 6 tohto uznesenia, 
         
           v termínoch uvedených v prílohe č. 6 tohto uznesenia

C.9.	nepredkladať v roku 2007 návrhy legislatívnych predpisov a iných materiálov,                                 ktoré zakladajú  finančné  nároky   na zvýšenie  počtu  zamestnancov a  zvýšenie výdavkov alebo  úbytok príjmov schválených v štátnom rozpočte na rok 2007 s  rozpočtovými dôsledkami na štátny rozpočet alebo na iné rozpočty tvoriace rozpočet verejnej správy,
          
                      do 31. decembra 2007  

          podpredsedovi vlády a ministrovi spravodlivosti
          
C.10. v spolupráci s predsedom Ústavného súdu SR, predsedom Najvyššieho súdu SR a generálnym prokurátorom predložiť na rokovanie vlády SR komplexný materiál týkajúci sa ďalšieho rozvoja súdnictva  v Slovenskej republike do roku 2010, vrátane zhodnotenia súčasného stavu,

                        do 31. decembra 2006

ministrovi životného prostredia

C.11. predložiť na rokovanie vlády SR návrh novely zákona č. 587/2004 Z. z. o Environmentálnom fonde, ktorou by sa tento zákon  (v § 4 ods. 4) zosúladil so zákonom č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov a so zákonmi, ktoré upravujú pôsobenie ostatných štátnych fondov tak, aby návrh rozpočtu fondu s uvedením predpokladanej výšky zdrojov fondu a predpokladanej výšky poskytnutia a použitia prostriedkov fondu ako aj zmeny v schválenom rozpočte fondu schvaľovala vláda Slovenskej republiky na návrh ministra životného prostredia,

 do 31. decembra 2006
    
ministerke práce, sociálnych vecí a rodiny

C.12. predložiť na rokovanie vlády SR podrobnú analýzu vplyvu zavedenia II. kapitalizačného piliera na hospodárenie Sociálnej poisťovne od roku 2005 s výhľadom do roku 2010 a návrh na stabilizáciu rozpočtu Sociálnej poisťovne vrátane systémových riešení na zabezpečenie finančnej rovnováhy jednotlivých fondov Sociálnej poisťovne,

   do 31. marca 2007

C.13. predložiť na rokovanie vlády SR návrh systémového riešenia financovania  neverejných (súkromných) subjektov, ktoré poskytujú sociálne služby, sociálnu prevenciu alebo sociálne poradenstvo v súlade s princípmi fiškálnej decentralizácie,

	   do 30. septembra 2007

ministrovi zahraničných vecí 

C.14. vykonať audit súčasného stavu hospodárenia celej rozpočtovej kapitoly Ministerstvo zahraničných vecí SR, vrátane akciovej spoločnosti Správa služieb diplomatickému zboru, Bratislava,  

   do 30. septembra 2007
ministrom,
vedúcemu Kancelárie Národnej rady SR,
vedúcemu Úradu vlády SR,
predsedovi Slovenskej akadémie vied

C.15. zabezpečiť 20%-né zníženie plánovaného počtu zamestnancov v štátnych rozpočtových organizáciách a v príspevkových organizáciách s cieľom dosiahnuť úsporu finančných prostriedkov kapitol štátneho rozpočtu a súčasne zabezpečiť zefektívnenie vynakladania verejných prostriedkov s prihliadnutím na individuálne potreby kapitol

             do 31. decembra 2007

D.     splnomocňuje

         ministra financií

D.1. v priebehu roka prijať opatrenia k záväzným ukazovateľom štátneho rozpočtu a opatrenia k úprave systemizácie v rozsahu podľa § 2 návrhu zákona o štátnom rozpočte na rok 2007 a k počtom zamestnancov  kapitol štátneho rozpočtu uvedených v prílohe č. 1 tohto uznesenia,

D.2. v priebehu roka upravovať záväzné ukazovatele programov vlády uvedené v prílohe č. 5 tohto uznesenia,

         ministrov
         predsedov ostatných ústredných orgánov štátnej správy SR
         správcov ďalších kapitol štátneho rozpočtu

D.3. v priebehu roka dopĺňať a rušiť časti programov vlády uvedených v prílohe č. 5 tohto uznesenia v rozsahu vymedzenom ministrom financií;  

E.      mení
         
E.1.  bod B.3. z uznesenia vlády SR č. 798 z 28. septembra 2006 pre ministra financií takto:
„B.3. s účinnosťou od 1. januára 2008 zohľadniť do novely zákona č. 564/2004 Z. z. o rozpočtovom určení výnosu dane z príjmov územnej samospráve objem finančných prostriedkov, ktorými Ministerstvo školstva SR financuje neštátne školské zariadenia a neštátne základné umelecké školy v roku 2006

        do 30. júna 2007“,

E.2.   bod A.1. z uznesenia vlády SR č. 693 zo 16. augusta 2006 takto:

    „A.1. podiel schodku rozpočtu verejnej správy na HDP vo výške 2,9 % v roku 2007, 2,4 % v roku 2008 a 1,9 % v roku 2009“; 

F.      odporúča

           prezidentovi prezídia Fondu národného majetku SR

F.1. zabezpečiť z rozpočtu Fondu národného majetku SR na rok 2007 prostriedky z dividend, ktoré v spoločnostiach s majetkovou účasťou Fondu národného majetku SR vznikli z výkonu ich činnosti, na posilnenie štátnych finančných aktív v sume 13,9 mld. Sk, 

F.2.  	zabezpečiť z rozpočtu Fondu národného majetku SR na rok 2007 prostriedky na posilnenie štátnych finančných aktív v sume 22,2 mld. Sk; 

G.      poveruje

           predsedu vlády

G.1.	predložiť  vládny  návrh  zákona  o  štátnom  rozpočte  na  rok  2007 predsedovi Národnej rady SR na ďalšie ústavné prerokovanie,

ministra financií

G.2.  uviesť vládny návrh zákona o štátnom rozpočte na rok 2007 v Národnej rade SR.

Vykonajú:     členovia vlády
           	predsedovia ostatných ústredných orgánov štátnej správy SR
                        	správcovia ďalších kapitol štátneho rozpočtu

Na vedomie: predseda Národnej rady Slovenskej republiky
	         prezident prezídia Fondu národného majetku SR